**UČEBNÉ OSNOVY – MEDIÁLNA VÝCHOVA**

|  |  |
| --- | --- |
| Prierezová téma | Mediálna výchova |
| Názov predmetu | **Mediálna výchova** |
| Stupeň vzdelania | ISCED 2 |
| Ročník | **piaty** |
| Časový rozsah výučby | 1 hodina týždenne |
| Z toho počet hodín iŠVP | 0 hodín |
| počet hodín iŠkVP | 1 hodina |
| Dátum poslednej zmeny UO | 1. september 2021 |
| UO vypracoval | Mgr. Eva Borbélyová |

**Charakteristika predmetu**

V súčasnosti sa nanajvýš aktuálnou stáva problém, ako naučiť deti a mládež aktívne a zodpovedne využívať prostriedky masovej komunikácie, ktoré sú šíriteľmi poznatkov, posolstiev, hodnotových orientácií a to rôznej kvality. Obzvlášť závažná sa ukazuje potreba formovať schopnosť detí a mládeže kriticky posudzovať mediálne šírené posolstvá, objavovať v nich to hodnotné, pozitívne formujúce ich osobnostný a profesijný rast, ale tiež ich schopnosť uvedomovať si negatívne mediálne vplyvy prednostne na svoju osobnosť a snažiť sa ich zodpovedným prístupom eliminovať. Mediálna výchova na druhom stupni základných škôl smeruje k tomu, aby si žiaci osvojili stratégie kompetentného zaobchádzania s rôznymi druhmi médií a ich produktmi.

Učebné osnovy sú spracované na princípe ťažiskového média v každom ročníku, nie však výlučne. V piatom ročníku je to televízia. Výhodou takéhoto usporiadania učiva je možnosť koncentrovať sa na jedno médium, pričom za päť rokov štúdia by mali žiaci nadobudnúť kompetenciu zaobchádzať so všetkými druhmi médií za predpokladu, že si predmet zvolia v každom ročníku.

Učivo je usporiadané tak, aby bola zachovaná jeho nadväznosť v ročníkoch vzhľadom na ťažiskový obsah, vymedzené ciele podľa princípu periodického návratu k základným témam na vyššej úrovni, viac do hĺbky. Nadväznosť učiva - aj keď sa predpokladá, nie je až taká silná, aby ročník nebolo možné ponímať ako samostatný súbor.

Pri zostavovaní učebných osnov sme vychádzali aj zo záľub a preferencií dospievajúcich vzhľadom na mediálny konzum: čo radi sledujú, počúvajú v určitom veku. Východiskom je pochopiť, že dospievajúci využívajú médiá a volia si ich produkty ako filmy, televízne relácie dobrovoľne, spontánne, čo je pre vplyv masmédií na ich osobnosť prvoradé.

**Ciele vyučovacieho predmetu**

Cieľom mediálnej výchovy je rozvinúť u žiakov spôsobilosť - **mediálnu kompetenciu** zmysluplne t.j. reflektujúco, kriticky a selektívne využívať médiá a ich produkty. Výučba mediálnej výchovy na základných školách má prispieť k tomu, aby žiaci lepšie poznali a chápali pravidlá fungovania „mediálneho sveta“, zmysluplne sa v ňom orientovali a selektovane využívali médiá a ich produkty podľa toho, ako kvalitne plnia svoje funkcie, najmä výchovnovzdelávaciu a mravnú. Cieľom výučby je podnietiť reflexiu žiakov nad mediálnymi obsahmi, sproblematizovať, zvýšiť ich citlivosť na využívanie určitých obsahov (najmä s nadmerným a neprimeraným výskytom násilia, výskytom sexuality, či inými obsahmi nerešpektujúcimi ochranu ľudskej dôstojnosti...).

Mediálna výchova zahrňuje prednostne výchovu k hodnotám vo vzťahu k médiám a ich obsahom, ktorá na jednej strane robí žiakov citlivých pre kvalitné mediálne obsahy a na druhej strane im poskytuje pomoc pri účinnej ochrane pred negatívnymi vplyvmi médií. Učí žiakov správne využívať vlastnú slobodu pri výbere mediálnych produktov a uvedomovať si z toho vyplývajúcu zodpovednosť. Základom je naučiť žiakov chápať reálne, ale i možné mediálne vplyvy na jednotlivca, ale tiež na rôzne aspekty spoločenského diania, a to tak pozitívne ako aj negatívne. Žiaci by za pomoci výučby mediálnej výchovy mali postupne dokázať nájsť vlastný optimálny spôsob ako žiť v realite, ktorú médiá ovplyvňujú a využívať médiá ako nástroje pozitívneho ovplyvňovania tejto reality.

Žiaci budú vedení k aktívnemu zapájaniu sa do komunikačného procesu pomocou médií a s médiami a k uplatneniu svojho kreatívneho potenciálu, ktorý sa prejaví v tvorbe vlastných produktov, resp. v aktívnom zapájaní sa do kolektívnej tvorivej mediálnej práce.

Cieľom mediálnej výchovy je naučiť všetky vekové skupiny zodpovednému prístupu k médiám a mediálnym obsahom, naučiť ich využívať nové a komunikačné technológie a chrániť maloletých pred nezákonnými a nevhodnými obsahmi.

**Hlavné ciele :**

\*rozvinúť schopnosť kompetentného a zodpovedného zaobchádzania s rôznymi druhmi médií, komunikačnými technológiami a ich produktmi

\*žiaci by mali byť schopní zmysluplne a selektívne využívať médiá, poznať pravidlá ich fungovania a na základe prijímaných informácií formovať si svoj vlastný názor

\*v médiách objavovať to hodnotné a pozitívne a naučiť sa eliminovať negatívne mediáne vplyvy na svoju osobnosť

\*žiaci by mali byť spôsobilí rozpoznať obsah médií chránený výlučnými právami duševného vlastníctva

**Obsah vzdelávania predmetu**

Obsah vzdelávania predmetu je rozdelený na niekoľko tematických celkov:

* **Moja mediálna biografia.**

Ktoré médiá sprevádzajú môj deň?

* **Základné druhy médií a ich význam**

Periodická tlač (noviny, časopisy), televízia, rozhlas, multimédiá a ich význam pre človeka i spoločnosť.

* **História médií**

Krátky prierez vývojom jednotlivých druhov médií až po ich dnešnú podobu

* **Charakteristické znaky televízie v porovnaní s inými médiami**

Verejno-právne a súkromné televízie.

* **Televízne žánre.**

Programové typy a žánre v televízií: spravodajské, publicistické, dramatické, zábavné a zábavno-hudobné, kultúrne, vzdelávacie, náboženské, športové, reklama. Kľúčové prvky, očakávané vzorce, konvencie v zobrazovaní na príklade vybraných žánrov napr. televíznych správ, dobrodružných filmov, komédií, inscenácií, seriálov, súťaží, talkšou.

* **Ako sa tvorí televízna relácia?**

Priebeh tvorby televíznej relácie od nápadu (témy), prípravy scenára, až po jej dramaturgické stvárňovanie. Charakteristika profesijných a organizačných zložiek**,** ktoré sa podieľajú na tvorbe televíznej relácie

* **Druhy programov pre deti a mládež v televízii.**

Výchovno-vzdelávacie programy vo verejno-právnej a komerčnej televízii. Rozdiely medzi verejno-právnymi a komerčnými televíziami. Typy programov sledované žiakmi a ich motivácia. Deti a mládež ako diváci. Systém jednotného označovania programov v televízii (JSO).

* **Naša televízna relácia**

Návrh scenára televíznej relácie. Realizácia návrhu v spolupráci s médiami v lokalite. Praktická mediálna práca.

***OBSAH VZDELÁVANIA PREDMETU***

|  |  |
| --- | --- |
| Tematické celky | ŠkVP |
| I. Moja mediálna biografia | 2 |
| II. Základné druhy médií a ich význam | 5 |
| III. Médiá v kontexte histórie | 4 |
| IV. Profesia novinár v rôznych druhoch médií | 3 |
| V. Charakteristické znaky televízie v porovnaní s inými médiami | 3 |
| VI. Televízne žánre, ich vzorce a konvencie | 5 |
| VII. Ako sa tvorí televízna relácia | 3 |
| VIII. Druhy programov pre deti a mládež v televízii | 5 |
| IX. Naša televízna relácia | 2 |

**VZDELÁVACÍ ŠTANDARD**

|  |  |  |  |
| --- | --- | --- | --- |
| ***Edukačná téma.***  ***Metodický rad*** | ***Časová dotácia*** | ***Obsahový štandard*** | ***Výkonový štandard.*** |
| ***I. Moja mediálna biografia*** | **2** | \* Keď sa povie médium a masmédium | -uvedomiť si úlohu médií, vlastné potreby aj motiváciu pre ich využívanie.  -posudzovať ponuku médií diferencovane s ohľadom na prínos, ktorý môže získať využívaním médií |
| \* Médiá a môj čas | -uvedomiť si súvislosť medzi rôznymi aktivitami voľného času a časom stráveným využívaním médií v smere prehodnotenia prístupu k médiám  - identifikovať médiá, s ktorými prišiel do styku v rámci osobnej histórie  - charakterizovať jednotlivé typy médiá z hľadiska frekvencie, periodicity |
| ***II. Základné druhy médií a ich význam*** | **5** | \* Ktoré základné druhy médií poznáme | -definovať základné druhy médií : tlačené, elektronické a digitálne |
| \* *Čo všetko nám médiá ponúkajú –* informačná funkcia | -rozlišovať a porovnávať, ako masové médiá / noviny, časopisy, rozhlas ,televízia a internet plnia funkcie/ a to informatívnu, výchovno-vzdelávaciu a zábavnú |
| \* *V*ýchovno-vzdelávacia funkcia | -rozlišovať medzi získaním „pozitívneho“ a negatívneho“ z médií |
| \* Médiá nás bavia | **-**vnímať zábavu nielen ako základnú funkciu médií, ale aj spôsob, ktorým nám médiá môžu kradnúť čas |
| \* Médiá so širokým zameraním a úzkošpecializované médiá | -diferencovať médiá podľa veľkosti publika, ktorému mediálne obsahy ponúkajú |
| ***III. Médiá v kontexte histórie*** | 4 | **\*** Od tlačených médií k elektronickým | -disponovať základným prehľadom o jednotlivých druhoch médií v historickom kontexte /tlačené, elektronické, digitálne médiá/  - chápať význam kníhtlače pre rozvoj tlačených médií – kníh, novín, časopisov |
| \* Film | -popísať základné princípy, na ktorých funguje film (premietanie), televízia a rozhlas (médiá s vysielaným signálom) a zároveň si uvedomovať ich význam v modernej spoločnosti a to najmä televízie |
| ***\*****Vývoj zvukovo – obrazových médii -*Rozhlas a iné zvukové médiá | -rozlišovať jednotlivé druhy obrazových, zvukových a zvukovo-obrazových médií – nosičov a registrovať kvalitatívne rozdiely medzi nimi(napr. gramoplatňa - magnetofónová kazeta- zvukové CD) |
| \**Digitálne médiá -* internet | -chápať revolučné možnosti digitálnych médií v porovnaní s ostatnými médiami |
| ***IV. Profesia novinár v rôznych druhoch médií*** | **3** | **\*** Novinár, redaktor, moderátor | -charakterizovaťprofesiu novinár  -rozlíšiť medzi profesiou novinár, redaktor a moderátor |
| **\*** Kto sa môže stať novinárom | -opísať odborné, charakterové a osobnostné predpoklady pre výkon novinárskej profesie  -charakterizovať náplň práce novinára v rôznych typoch médií |
| **\*** Etická stránka novinárskej profesie | -na rôznych príkladoch určiť, čo je porušením etiky v médiách |
| ***V. Charakteristické znaky televízie v porovnaní s inými médiami*** | **3** | **\***Ako sa k nám dostane televízne vysielanie | -definovať odlišnosti televízie, rozhlasu a tlačených médií z hľadiska technologického  -poznať možné spôsoby prenosu televízneho signálu |
| **\***V čom je televízia špeciálna | -pochopiť základné rozdiely medzi médiami z hľadiska spôsobu poskytovania informácií (televízia, rozhlas –informácie elektronických médií plynú v čase, nemožnosť ich opätovného vrátenia- tlačené médiá – informácie vytlačené na papieri, možnosť dôkladného, opätovného či pomalého získavania informácií)  -uvedomiť si časové prispôsobovanie sa televíznemu programu (štruktúra dňa, využívanie voľného času, prispôsobovanie rodinného programu televíznemu programu) a rozdiel oproti ostatným médiám |
| **\***Ako sa musíme prispôsobiť televízii | -uvedomiť si priestorové prispôsobenie sa televízii (nutnosť navštíviť konkrétnu miestnosť za účelom jej sledovania) a rozdiel oproti ostatným médiám  -uvedomiť si požiadavku sústredenia pozornosti pri vnímaní televíznych obsahov a rozdiel oproti ostaným médiám  -porozumieť základným faktorom, ktoré majú vplyv na konečný obraz reality sprostredkovaný televíziou  -byť schopný rozlišovať medzi realitou mediálnou a zažívanou |
| ***VI. Televízne žánre, ich vzorce a konvencie*** | **5** | **\*** Čo je televízny žáner a aké televízne žánre poznáme. | -uvedomiť si význam jednotlivých žánrových znakov pri definovaní žánru diela  -dokázať zaradiť konkrétne televízne programy medzi televízne žánre podľa ich charakteristických znakov: ***spravodajstvo, sitcom, detektívka, western, sci-fi, vedomostná súťaž, talk šou, telenovela, reality šou, seriál***  -pochopiť, že existujú určité typické spôsoby usporiadania mediálnych obsahov, ktoré majú ustálenú, konvencionalizovanú podobu a ich produkcia sa riadi ustálenými a všeobecne známymi pravidlami |
| **\*** Hlavné znaky televíznych žánrov | -uvedomiť si význam jednotlivých žánrových znakov pre definovaní žánru diela – ***Hlavná postava a vedľajšie postavy, zápletky a situácie, témy, kľúčové symboly***  -demonštrovať na praktických ukážkach žánrové konvencie  -dokázať zaradiť konkrétne televízne programy medzi televízne žánre podľa ich charakteristických znakov: ***spravodajstvo, sitcom, detektívka, western, sci-fi, vedomostná súťaž, talk šou, telenovela, reality šou, seriál*** |
| **\*** Aká postava som? | -zaujať hodnotiaci postoj k prezentovaným identifikačným vzorom vo filme a televízii  -posúdiť správanie mediálnych hrdinov v kontexte deja podľa etických kritérií.  -uvedomiť si, že kritériom pre výber filmu, televízneho programu nie je len prítomnosť obľúbeného herca, ale vzory správania filmovej postavy |
| ***VII. Ako sa tvorí televízna relácia*** | **3** | **\***Dramaturgia | -predstaviť si v hlavných črtách spôsob a priebeh tvorby audiovizuálneho diela v podmienkach televízie a uvedomiť si rozdiely v televíznej a filmovej tvorbe |
| **\***Od nápadu k scenáru | -porozumieť podstate tvorby programu od jeho naplánovania v typovej vysielacej štruktúre až po moment, kedy sa program dostane na televíznu obrazovku |
| \*Produkcia a distribúcia audiovizuálneho produktu | -identifikovať a pomenovať tvorivý podiel jednotlivých zložiek procesu tvorby televíznej relácie  -spoznať dôležitosť všetkých zúčastnených, a to najmä ***dramaturga, scenáristu, režiséra, moderátora, strihača, producenta a produkčného*** a ostatných členov výrobného štábu ( ***maskér, osvetľovač***,...) |
| ***VIII. Druhy programov pre deti a mládež v televízii*** | **5** | **\*** Aké programy ponúkajú verejnoprávna a súkromné televízie pre deti a mládež | -poznať širokú paletu druhov televíznych programov pre deti a mládež  -uvedomiť si, aké sú rozdiely medzi ponukami verejno-právnej a komerčnej televízie pre deti a mládež, čo sa týka ich množstva i kvality  -dokázať sformulovať e-mail ako ohlas na detskú reláciu do televízie  -dokázať spraviť anketu medzi spolužiakmi o najobľúbenejších televíznych programoch |
| **\***Ako sú označené televízne program | -prehodnocovať svoje sledovanie televíznych programov a začínať viac sledovať druhy programov, ktoré sú určené pre jeho vekovú kategóriu  -uvedomovať si prínos najmä výchovno-vzdelávacích programov pre osobnostný vývin a viac ich sledovať |
| **\***Spravodajstvo | **-**rozpoznať rozdiely a príbuznosti, čo sa týka formy spracovania a obsahu relácií rovnakého žánru( správy pre deti so správami pre dospelých)  -v rámci skupinovej práce vytvoriť scenár vlastných správ a tiež metódou rolovej hry ich zrealizovať |
| **\*** Hudobné relácie | -uvedomovať si prínos najmä výchovno-vzdelávacích programov pre osobnostný vývin a viac ich sledovať  -prehodnocovať svoje sledovanie televíznych programov a začínať viac sledovať druhy programov, ktoré sú určené pre jeho vekovú kategóriu |
| ***IX. Naša televízna relácia*** | **2** | **\***Námet, režisér | -aplikovať získané teoretické poznatky pri simulácii nakrúcania autorsky vlastnej štúdiovej relácie v triede  -analyzovať audiovizuálny komunikát a kriticky hodnotiť televízny program podľa kritérií: námet, jeho zaujímavosť a spôsob spracovania námetu  -participovať na kolektívnom procese tvorby televíznej relácie od napísania a výberu najlepšieho námetu až po realizáciu |
| **\*** Ako sa píše scenár | aplikovať získané teoretické poznatky pri simulácii nakrúcania autorsky vlastnej štúdiovej relácie v triede  -analyzovať audiovizuálny komunikát a kriticky hodnotiť televízny program podľa kritérií: námet, jeho zaujímavosť a spôsob spracovania námetu  -participovať na kolektívnom procese tvorby televíznej relácie od napísania a výberu najlepšieho námetu až po realizáciu |

**Kompetencie**

***Na kognitívnej úrovni*** *ide o rozvoj vedomostí a schopností žiakov:*

* poznať jednotlivé druhy médií, ich funkcie, vývoj, odlišnosti, spoločenské, ekonomické, technicko-technologické, organizačné a profesijné aspekty ichfungovania
* poznať typy mediálnych produktov a proces ich vzniku
* chápať a kriticky posudzovať mediálne spracovanú a znázorňovanú realitu, používané mediálne výrazové prostriedky a spôsoby usporiadania mediálnych produktov
* diferencovane využívať médiá a ich produkty podľa kvality plnenia ich funkcií (najmä informačnej, mravnej, výchovno-vzdelávacej a zábavnej) a spokojovania vlastných potrieb

***Na úrovni psychomotorickej*** *ide o rozvoj zručnosti žiakov:*

* aktívne využívať médiá v procese komunikácie
* produkovať vlastné mediálne príspevky využívajúc svoj kreatívny potenciál
* obsluhovať technické zariadenia a nové technológie médií
* kooperovať s inými mediálnymi tvorcami v procese komunikácie

***Na úrovni afektívnej*** *ide o rozvoj schopností a postojov žiakov:*

* kooperovať s inými mediálnymi tvorcami v procese komunikácie
* analyzovať audiovizuálny komunikát a kriticky hodnotiť televízny program podľa kritérií: námet, jeho zaujímavosť a spôsob spracovania námetu
* zaujímať kladný postoj k mediálnym produktom, ktoré poskytujú pozitívne hodnotové
* orientácie pre život človeka a vyberať si takéto pre svoj konzum
* odmietať mediálne obsahy, ktoré odporujú etickým normám, prinášajú deformovaný pohľad na hodnoty a ohrozujú či škodia jeho osobnostnému vývinu. (predovšetkým nerešpektujú právo človeka na ochranu jeho intimity, propagujú násilie ako normálnu a akceptovateľnú formu riešenia medziľudských a spoločenských konfliktov),
* snažiť sa zodpovedným prístupom eliminovať negatívne mediálne vplyvy na svoju osobnosť
* dokázať prehodnocovať svoj vzťah k médiám, reflektovať svoje návyky využívania médií, korigovať ich, nahradiť vlastný mediálny konzum alternatívnou zmysluplnou činnosťou (stretnutia s priateľmi, výlety do prírody, športová činnosť, hobby...)

***Komunikatívne a sociálnointerakčné spôsobilosti***

Pre vytváranie a rozvíjanie kľúčovej **komunikačnej kompetencie** sú využívané stratégie, ktoré majú žiakom umožniť:

* diskutovať o mediálnych problémoch a dianí na Slovensku,
* porovnávať jednotlivé médiá,
* charakterizovať znaky televízie v porovnaní s ostatnými druhmi médií,
* využívať informačné a komunikačné prostriedky,
* spoluúčasť pri zostavovaní spoločného scenára pri tvorbe vlastnej relácie,
* pracovať v atmosfére kolektívnej spolupráce,
* pracovať v skupine a vedieť sa prispôsobovať

***Interpersonálne a intrapersonálne spôsobilosti***

Pre vytváranie a rozvíjanie kľúčovej **kompetencie k učeniu** sú využívané stratégie, ktoré majú žiakom umožniť:

* uvedomiť si úlohu médií a posudzovať ponuku médií diferencovane s ohľadom na
* prínos, ktorý môžu získať využívaním médií,
* rozlišovať a porovnávať masové médiá: noviny, časopisy, rozhlas, televízia a internet,
* rozlišovať medzi získavaním „pozitívneho“ a „negatívneho“ z médií,
* vnímať zábavu nielen ako základnú funkciu médií, ale aj spôsob, ktorým nám môžu kradnúť čas,
* na konkrétnych príkladoch určiť, čo je porušením etiky v médiách,
* pochopiť základné rozdiely medzi médiami z hľadiska spôsobu poskytovania informácií,
* uvedomiť si časové prispôsobovanie sa televíznemu programu a rozdiel oproti ostatným médiám,
* byť schopný rozlišovať medzi realitou mediálnou a zažívanou,
* porozumieť podstate tvorby programu od jej naplánovania v typovej vysielacej štruktúre až po moment, kedy sa program dostane na televíznu obrazovku,
* uvedomiť si, aké sú rozdiely medzi ponukami verejno-právnej a komerčnej televízie pre deti a mládež, čo sa týka ich množstva i kvality,
* prehodnotiť svoje sledovanie televíznych programov a začínať viac sledovať druhy programov, ktoré sú určené pre jeho vekovú kategóriu
* uvedomiť si prínos najmä výchovno-vzdelávacích programov pre jeho osobnostný vývin a viac ich sledovať,
* aplikovať získané teoretické poznatky pri simulácii nakrúcania autorsky vlastnej štúdiovej relácie v triede,
* analyzovať audiovizuálny komunikát a kriticky hodnotiť televízny program podľa kritérií: námet, jeho zaujímavosť a spôsob spracovania námetu,
* participovať na kolektívnom procese tvorby televíznej relácie od napísania a výber najlepšieho námetu až po realizáciu,
* preukázať zručnosť pri obsluhovaní filmovej kamery – kamery fotoaparátu.

***Schopnosť tvorivo riešiť problémy***

Pre vytváranie a rozvíjanie kľúčovej **kompetencie k riešeniu problémov** sú využívané

stratégie, ktoré majú žiakom umožniť:

* rozvoj kritického myslenia a logického uvažovania,
* vytváranie vlastných názorov na problémové situácie,
* hľadanie variantov riešenia problémov a overovanie správnosti riešenia,
* samostatné porovnávanie jednotlivých médií a ich vplyvu na detského prijímateľa
* prehodnotiť svoje sledovanie televíznych programov a začínať viac sledovať druhy programov, ktoré sú určené pre jeho vekovú kategóriu
* uvedomiť si prínos najmä výchovno-vzdelávacích programov pre jeho osobnostný vývin a viac ich sledovať.

**Prierezové témy**

V predmete mediálna výchova sa uplatňujú nasledovné prierezové témy:

* multikultúrna výchova
* osobnostný a sociálny rozvoj
* tvorba projektu a prezentačné zručnosti

Prelínajú sa všetkými tematickými celkami. Žiaci na hodinách často prezentujú svoje práce a svoje názory, porovnávame médiá , ktoré sledujú a to i v iných jazykoch, učia sa , ktoré mediálne obsahy sú pre nich vhodné a ako si vyberať.

|  |  |
| --- | --- |
| **IV. Profesia novinár v rôznych druhoch médií**  **\*** Kto sa môže stať novinárom  **\*** Etická stránka novinárskej profesie | Osobnostný a sociálny rozvoj:  \*porozumieť sám sebe  \*optimálne usmerňovať vlastné správanie  \* osvojiť, využívať a ďalej rozvíjať zručnosti komunikácie a vzájomnej spolupráce  \*získať a uplatňovať základné sociálne zručnosti pre optimálne riešenie rôznych problémov |
| **IX. Naša televízna relácia**  **\***Námet, režisér  **\*** Ako sa píše scenár  Návrh scenára televíznej relácie. Realizácia návrhu v spolupráci s médiami v lokalite. Praktická mediálna práca. | Osobnostný a sociálny rozvoj:  \*porozumieť sám sebe  \*optimálne usmerňovať vlastné správanie  \* osvojiť, využívať a ďalej rozvíjať zručnosti komunikácie a vzájomnej spolupráce  \*získať a uplatňovať základné sociálne zručnosti pre optimálne riešenie rôznych problémov |

.

**Stratégie vyučovania**

**Metódy a formy práce**

heuristické a výskumné metódy, rozhovor, diskusia, postup činnosti, práca s internetom, sociálne interakčné učenie, brainstorming, rolové hry , dramatizácia, práca v dvojiciach a menších skupinkách, práca s pracovnými listami, problémová a projektová metóda, výklad, práca s printovými, médiami, práca s IKT, spolupráca s regionálnymi masmédiami, rozhovor, sebahodnotenie, písomné práce

**Sociálne formy**:

frontálne, individuálne, skupinové vyučovanie

**Organizačné formy**

vyučovacia hodina, projekty, domáca práca, návšteva exteriéru

Realizácia vyučovania prebieha jednak v kmeňových triedach, jednak v počítačových učebniach (využitie Internetu, multimédií,...). V špecifických prípadoch sa výučba uskutočňuje mimo priestorov školy (najmä redakcie príslušných médií).

**Učebné zdroje**

Na podporou a aktiváciu vyučovania a učenia žiakov sa využijú nasledovné učebné zdroje:

\*Zasepa, T. a kol: Mediálna výchova pre 5-9. ročník základnej školy. Bratislava: Orbis Pictus Istropolitana, spol. s r.o., 2014.127 s. ISBN978-80-8120-245-2

\* internet, knižnica, ...

\* Kačinová, V.: Mediálna výchova – učebné texty pre 5. ročník ZŠ I. a II.časť. Bratislava: ŠPÚ, 2005.

\*PC s pripojením na internet, fotoaparát, televízia, skener,

\* printové médiá a periodiká rôzneho žánru,

\* ukážky platní, vhs a mg kaziet akotúčov, plastových LP, diafilmov, tlačiarenské pomôcky, ...

\* metodická príručka k dvd ovce.sk

\* dvd, cd, vhs. nahrávky relácie Mediálny špióni z STV

\* www.pravda.sk , [www.stv.sk](http://www.stv.sk), [www.ta3.com](http://www.ta3.com) , [www.rozhlas.sk](http://www.rozhlas.sk) , [www.tasr.sk](http://www.tasr.sk), [www.markiza.sk](http://www.markiza.sk) , [www.ovce.sk](http://www.ovce.sk), [www.zodpovedne.sk](http://www.zodpovedne.sk), www.medialne.sk

[www.joj.sk](http://www.joj.sk) , [www.stv.sk](http://www.stv.sk), [www.rada-rtv.sk](http://www.rada-rtv.sk), [www.rpr.sk](http://www.rpr.sk), [www.bellamos.sk](http://www.bellamos.sk), [www.rozpravky.sk](http://www.rozpravky.sk), [www.mediatvorive.cz](http://www.mediatvorive.cz), www.pomoc.sk

\*\*kol. autorov: Mediálna výchova pre 5.-9. ročník základnej školy, Bratislava: Orbis pictus, 2014

**Metódy hodnotenia**

Na hodine mediálnej výchovy žiakov hodnotíme známkou v zmysle platného metodického pokynu č. 22/2011 na hodnotenie žiakov základnej školy. Pre hodnotenie budú využívané samostatne vypracované úlohy, práce vo dvojiciach, skupinách a ústne skúšanie ako aj domáce úlohy.

Žiaci sú klasifikovaný známkou. Za štvrťrok by mal dostať aspoň dve známky. V priebehu polroka by mal žiak dostať aspoň jednu známku z ústnej odpovede resp. z ústneho prezentovania záverov z vykonanej aktivity. Všetky písomné práce budú hodnotené podľa stupnice:

100% - 90% - výborný (1)

89% - 75% - chválitebný (2)

74% - 50% - dobrý (3)

49% - 25% - dostatočný (4)

24% - 0% - nedostatočný (5)

Žiak je hodnotený aj za nadštandardnú aktivitu na hodine, ktorá súvisí s vyučovacím procesom – napríklad tvorivé nápady nad rámec povinných úloh, referát k danej téme či celkový prehľad o aktuálnom dianí na mediálnom poli.

**Hodnotenie projektov, žiackych prezentácií**

***Tvorivosť*** – vlastný prínos – 20% - žiak uplatňuje vlastné nápady, je otvorený novým podnetom, dokáže vyjadriť veku primerané postoje

***Informácie -*** výber zdrojov – 10% - samostatne si vie vybrať vhodný zdroj informácií

***Grafický prejav*** – 20% - žiak si zvolí vhodnú grafickú formu prezentácie, esteticky vyberie prvky prezentácie a ich množstvo

***Pojmy a poznatky*** – 10%- využíva ich veku primerane

***Reakcie na otázky*** spolužiakov, pedagóga – 20% - pohotovo reaguje na otázky a prijíma pochvalu i kritiku

***Prezentácia***  - 10% - žiak je schopný správne, výstižne a samostatne prezentovať svoj projekt

- osvojenú slovnú zásobu dokáže vhodne používať v komunikácii a vie vzbudiť záujem